ASIAN ร่วง 9% คาดขายทำกำไรหลังเป็นขาขึ้นมานาน ฟากโบรกฯย้ำพื้นฐานแกร่ง-กำไรปีนี้โตเด่น
ASIAN ร่วง 9% คาดขายทำกำไรหลังเป็นขาขึ้นมานาน ฟากโบรกฯย้ำพื้นฐานแกร่ง-กำไรปีนี้โตเด่น
ASIAN ร่วง 9% คาดขายทำกำไรหลังเป็นขาขึ้นมานาน ฟากโบรกฯย้ำพื้นฐานแกร่ง-กำไรปีนี้โตเด่น
28 ส.ค. 2563

ผู้สื่อข่าวรายงานว่า ราคาหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN ล่าสุด ณ เวลา 14.46 น. อยู่ที่ 10.60 บาท บวก 1.10 บาท หรือ 9.40% ด้วยมูลค่าซื้อขาย 870.58 ล้านบาท คาดขายทำกำไรหลังหุ้นทะยานแรงมานาน 5 โดยเดือนเทียบตั้งแต่หุ้นปรับตัวขึ้นจากระดับ 2.96 บาท เมื่อวันที่ 13 มี.ค.63  ฟากโบรกฯเชียร์ซื้อเคาะเป้า15.54 ล้านบาท

ทั้งนี้ บล.ดีบีเอสฯ ระบุในบทวิเคราะห์ แนะนำ “ซื้อ” ASIAN ราคาเป้าหมาย 15.40 บาท/หุ้น จากผลประกอบการที่ดีกว่าคาดและราคามูลค่าพื้นฐานอยู่ที่ 15.54 บาท ตามกำไรที่เพิ่มขึ้นโดยใช้ PE ที่ 12 เท่า
โดยได้ปรับประมาณการกำไรปีนี้เพิ่ม 43% เหตุผลหลักมาจากผลประกอบการที่ออกมาดีกว่าที่คาดไว้ อัตรากำไรเพิ่มขึ้นมากกว่าที่บล.ดีบีเอสฯ ประเมินไว้แม้ว่าจะมีการปรับประมาณการเพิ่มไปแล้ว โดยปรับประมาณการกำไรขั้นต้นในปีนี้เป็น 14.1% จากเดิม 12.2% ตามสมมติฐานอัตรากำไรของธุรกิจแช่แข็งและอาหารสัตว์เลี้ยงที่เพิ่มขึ้นอีก และปรับประมาณการกำไรปีนี้เป็น 702.8 ล้านบาท จากเดิม 490.8 ล้านบาท
ส่วนธุรกิจอาหารสัตว์เลี้ยงมีแนวโน้มดีหนุนธุรกิจในระยะยาว รายได้ของธุรกิจอาหาสัตว์เลี้ยงซึ่งส่งผลบวกต่อกำไรสุทธิบริษัทสูงมีแนวโน้มเติบโต รายได้เพิ่มขึ้น 48% เมื่อเทียบจากปีก่อน และ 26.7% เมื่อเทียบจากไตรมาสก่อน หนุนแนวโน้มรายได้ที่ยั่งยืน ในขณะที่การเปลี่ยนโครงสร้างจากสินค้าโภคภัณฑ์เป็นสินค้าที่มีอัตรากำไรสูงขึ้นเป็นสิ่งที่ไม่ได้เกิดขึ้นง่าย การที่บริษัทสามารถดำเนินการได้ถือว่าเป็นการเปลี่ยนโครงสร้างธุรกิจที่สำคัญ